CELEX: 32015R0639
Language: sl
Date: 2015-04-23 00:00:00
Title: Uredba Komisije (EU) 2015/639 z dne 23. aprila 2015 o spremembi Priloge III k Uredbi (ES) št. 1333/2008 Evropskega parlamenta in Sveta glede uporabe silicijevega dioksida (E 551) v polivinil alkohol-polietilen glikol-graft-kopolimeru (E 1209) (Besedilo velja za EGP)

24.4.2015   
            
            
               SL
            
            
               Uradni list Evropske unije
            
            
               L 106/16
            
         UREDBA KOMISIJE (EU) 2015/639
   z dne 23. aprila 2015
   o spremembi Priloge III k Uredbi (ES) št. 1333/2008 Evropskega parlamenta in Sveta glede uporabe silicijevega dioksida (E 551) v polivinil alkohol-polietilen glikol-graft-kopolimeru (E 1209)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) in zlasti člena 10(3) Uredbe,
   ob upoštevanju naslednjega:
   
               (1)
            
            
               V Prilogi III k Uredbi (ES) št. 1333/2008 je določen seznam Unije aditivov za živila, odobrenih za uporabo v aditivih za živila, encimih za živila, aromah in hranilih, ter pogoji njihove uporabe.
            
         
               (2)
            
            
               Navedeni seznam se lahko na pobudo Komisije ali na podlagi zahtevka posodobi v skladu s skupnim postopkom iz člena 3(1) Uredbe (ES) št. 1331/2008 Evropskega parlamenta in Sveta (2).
            
         
               (3)
            
            
               Z Uredbo Komisije (EU) št. 685/2014 (3) je bila odobrena uporaba polivinil alkohol-polietilen glikol-graft-kopolimera (PVA-PEG graft kopolimera) (E 1209) v trdnih prehranskih dopolnilih.
            
         
               (4)
            
            
               Za izboljšanje pretočnosti polimera v prahu se v PVA-PEG graft kopolimeru uporablja silicijev dioksid (E 551). Pričakovani prenos silicijevega dioksida v končnih živilih prek uporabe PVA-PEG graft kopolimera je 300–500 mg/kg. Silicijev dioksid nima na tej stopnji nobene tehnološke funkcije v prehranskem dopolnilu.
            
         
               (5)
            
            
               Evropska agencija za varnost hrane je ocenila varnost PVA-PEG graft kopolimera, kadar se uporablja kot aditiv za živila, in ugotovila, da predlagani načini njegove uporabe v filmskih oblogah za prehranska dopolnila ne pomenijo tveganja za varnost (4). Ocena varnosti je vključevala tudi opredeljeno uporabo silicijevega dioksida v PVA-PEG graft kopolimeru.
            
         
               (6)
            
            
               Zato je primerno, da se odobri uporaba silicijevega dioksida v PVA-PEG graft kopolimeru.
            
         
               (7)
            
            
               Del 2 Priloge III k Uredbi (ES) št. 1333/2008 bi bilo zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Del 2 Priloge III k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. aprila 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 354, 31.12.2008, str. 16.
   
      (2)  Uredba (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (UL L 354, 31.12.2008, str. 1).
   
      (3)  Uredba Komisije (EU) št. 685/2014 z dne 20. junija 2014 o spremembi Priloge II k Uredbi (ES) št. 1333/2008 Evropskega parlamenta in Sveta ter Priloge k Uredbi Komisije (EU) št. 231/2012 glede uporabe polivinil alkohol-polietilen glikol-graft-kopolimera v trdnih prehranskih dopolnilih (UL L 182, 21.6.2014, str. 23).
   
      (4)  EFSA Journal 2013;11(8):3303.
   
      PRILOGA
      V delu 2 Priloge III k Uredbi (ES) št. 1333/2008 se za tretjim vnosom za aditiv za živila E 551 vstavi naslednji vnos:
      
         
                     „E 551
                  
                  
                     silicijev dioksid
                  
                  
                     5 000  mg/kg v pripravku
                  
                  
                     E 1209 polivinil alkohol-polietilen glikol-graft-kopolimer“